A Vajdaság autonóm tartományi általános és középiskolai oktatás és a diákjólét területén megvalósuló programokat és projekteket finanszírozó és társfinanszírozó költségvetési eszközök megítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakasza és A tartományi közigazgatásról szóló tartományi képviselőházi rendelet (VAT Hivatalos Lapja, 37/2014. és 54/2014. - más határozat, 37/2016. és 29/2017. szám) 2. szakasz 24. bekezdése alapján,

 a tartományi oktatási, jogalkotási, közigazgatási és nemzeti kisebbségi-nemzeti közösségi titkár meghozza

A SZABÁLYZATOT

A VAJDASÁG AUTONÓM TARTOMÁNYBAN,

 AZ ÁLTALÁNOS ÉS KÖZÉPISKOLÁS DIÁKOK NYELVI KOMPETENCIÁJÁNAK FEJLESZTÉSE TERÜLETÉN MEGVALÓSULÓ PROGRAMOKAT ÉS PROJEKTEKET

FINANSZÍROZÓ ÉS TÁRSFINANSZÍROZÓ KÖLTSÉGVETÉSI ESZKÖZÖK ODAÍTÉLÉSÉRŐL

 A TARTOMÁNYI OKTATÁSI, JOGALKOTÁSI, KÖZIGAZGATÁSI

 ÉS NEMZETI KISEBBSÉGI-NEMZETI KÖZÖSSÉGI TITKÁRSÁG FORRÁSAIBÓL

1. szakasz

 A jelen szabályzat a Vajdaság Autonóm Tartományban (a továbbiakban: Vajdaság AT) az általános és középiskolás diákok nyelvi kompetenciájának fejlesztése területén megvalósuló programokat és projekteket finanszírozó és társfinanszírozó költségvetési eszközök (a továbbiakban: eszközök) odaítélésének módját, feltételeit, prioritásait és kritériumait szabályozza, a Vajdaság Autonóm Tartomány költségvetéséről szóló rendelettel jóváhagyott előirányzattal összhangban, a Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság (a továbbiakban: Titkárság) külön rovatrendjének keretében.

2. szakasz

 Az eszközökre a Vajdaság Autonóm Tartomány területén működő általános és középiskolák jogosultak, amelyek Vajdaság Autonóm Tartomány területén vannak, és amelyek alapítója a Szerb Köztársaság, az autonóm tartomány vagy a helyi önkormányzat, és amelyek házigazdái a körzetek közötti (magyar, román, szlovák, ruszin és horvát) nyelvi és nyelvi kultúra versenyeknek (a továbbiakban: felhasználók).

3. szakasz

 A jelen szabályzat 1. szakaszában szereplő programok és projektek finanszírozása és társfinanszírozása pályázatok (a továbbiakban: pályázat) útján történik, amelyet a Titkárság évente legalább egy alkalommal hirdet meg, a Titkárság pénzügyi tervével összhangban.

 A pályázat tartalmazza annak az aktusnak a nevét, amely alapján a pályázat kiírása megtörténik, a pályázaton kiosztásra kerülő eszközök nagyságát, azt, hogy ki pályázhat és milyen rendeltetésre, a kritériumokat, amelyek alapján a beérkezett pályázati kérelmeket értékelik, a pályázati kérelmekbenyújtásának módját és határidejét, a szükséges, mellékletben beadandó egyéb dokumentumokat, amelyekkel a pályázók a pályázaton való részvételi jogosultságukat igazolják.

4. szakasz

 A pályázat közzététele a Titkárság hivatalos weboldalán, Vajdaság Autonóm Tartomány Hivatalos Lapjában és Vajdaság Autonóm Tartomány egész területén terjesztett közszolgálati médiumban történik.

 A pályázat közzétehető azon nemzeti kisebbségek-nemzeti közösségek nyelvén is, amelyek Vajdaság Autonóm Tartomány szerveiben hivatalos használatban vannak.

5. szakasz

 A pályázati kérelmet írásos formában kell beadni, a Titkárság weboldaláról letölthető egyedi űrlapon, amely tartalmazza a program/projekt célját, a tevékenységeket, a felhasználókat, a pénzügyi tervet, a program/projekt fenntarthatóságát és a megvalósítás határidejét.

 Egy jogi személy egy pályázati kérelmet nyújthat be.

6. szakasz

 A Titkárság fenntartja a jogot, hogy a pályázat benyújtójától, szükség szerint, további dokumentumokat és információkat kérjen be.

7. szakasz

 A Bizottság nem fogja elbírálni:

* a hiányos pályázati kérelmeket (amelyek nem tartalmazzák a pályázat benyújtásához szükséges összes, aláírt és lebélyegzett dokumentumot, amelyben kitöltetlen rovatok maradtak, amelyeket grafitceruzával töltöttek ki, amelyek nem a megfelelő űrlapon nyújtottak be, vagy amelyek érthetetlen vagy olvashatatlan adatokat tartalmaznak);
* a késve benyújtott pályázati kérelmeket (a pályázat beadási határidejeként meghatározott időpont után beérkező);
* a jogosulatlan pályázati kérelmeket (amelyeket nem meghatalmazott személyek és a pályázati kiírásban nem szereplő alanyok nyújtottak be);
* azon pályázati kérelmeket, amelyek nem a jelen Szabályzat 10. szakaszában szereplő rendeltetésre vonatkoznak;
* azon pályázati kérelmeket, amelyek a projekt megvalósításához szükséges felszerelés beszerzésére vagy karbantartására vonatkoznak;
* azon pályázók kérelmeit, akik az előző pályázati időszakban nem nyújtottak be pénzügyi és szöveges beszámolót a megítélt eszközök elköltéséről;
* azon pályázók kérelmeit, akik az előző pályázati időszak programjai/projektjei megvalósítása kapcsán nem nyújtották be a szöveges/pénzügyi beszámolóikat a megadott határidőn belül.

8. szakasz

 Az oktatási ügyekben illetékes tartományi titkár (a továbbiakban: tartományi titkár) Bizottságot (a továbbiakban: Bizottság) hoz létre az általános és középiskolás diákok nyelvi kompetenciáját fejlesztő programokra és projektekre szánt eszközök odaítélésére vonatkozó pályázatok lebonyolítására.

 A Bizottság elbírálja a pályázatra beérkező kérelmeket.

 A Bizottság megállapítja, hogy teljesültek-e a pályázati feltételek.

 A pályázatra beérkező kérelmekelbírálása után a Bizottság indoklással ellátott javaslatot tesz az eszközök odaítélésére és azt megküldi a tartományi titkárnak.

9. szakasz

 A tartományi titkár megvizsgálja a Bizottság javaslatát és határozatot hoz az eszközök megítéléséről a felhasználók között.

 A jelen szakasz 1. bekezdésében szereplő határozat végleges.

 A pályázati eredmények közzététele a Titkárság weboldalán történik.

10. szakasz

 A pályázati kérelmek elbírálásakor a Bizottság az általános és középiskolai nevelés és oktatás azon programjait és projektjeit fogja figyelembe venni, amelyek a valamelyik nemzetiségi közösséghez tartozó, anyanyelvükön (valamelyik kisebbség nyelvén) tanuló általános és középiskolai diákok nyelvi kompetenciafejlesztésre vonatkoznak, a körzeti és körzetek közötti (magyar, román, szlovák, ruszin és horvát) nyelvi és nyelvi kultúra versenyek szervezésére és megvalósítására, összhangban a Szerb Köztársaság Oktatási, Tudományügyi és Technológiai-fejlesztési Minisztériuma által közzétett Általános és középiskolai diákversenyek és -szemlék naptárával.

 11. szakasz

 A megítélt eszközök összegének meghatározásakor a Bizottság a következő kritériumokat alkalmazza:

1. Válasz a projekt témájára

* A projekt céljai és tevékenységei összhangban állnak a pályázat prioritásaival
* A projekt céljai világosak, konkrétak és megvalósíthatók
* A tevékenységek megvalósíthatók és megfelelnek a tervezett céloknak

2. A javasolt projekt hatása

* A projekt láthatósága
* A projekt eredményeinek fenntarthatósága

3. Az ajánlattevők kompetenciája és eddigi tapasztalata

A nevelő-oktató munka előmozdításához hozzájáruló projektek megvalósításában szerzett eddigi tapasztalatok.

 12. szakasz

 Az eszközök odaítélésének kötelességét a Titkárság a megkötött szerződés alapján vállalja, a költségvetési rendszert szabályozó törvény rendelkezései szerint.

13. szakasz

 A felhasználó köteles a megítélt eszközöket rendeltetésszerűen és jogszerűen felhasználni, az el nem költött eszközöket pedig köteles visszafizetni Vajdaság Autonóm Tartomány költségvetésébe.

 A felhasználó köteles benyújtani az eszközök felhasználásáról szóló beszámolót, a megítélt rendeltetés megvalósítására megszabott határidő követő 15 (tizenöt) napon belül, az előírt, felelős személyek által aláírt mellékletekkel együtt.

 A felhasználó köteles visszafizetni a megítélt összeget Vajdaság Autonóm Tartomány költségvetésébe, amennyiben megállapításra kerül, hogy az eszközöket nem rendeltetésszerűen költötte el.

 Amennyiben a felhasználó nem nyújtja be a jelen szakasz 2. bekezdésében szereplő beszámolót, elveszíti a jogát, hogy újabb programokkal vagy projektekkel pályázzon az eszközök odaítéléséért.

 Amennyiben fennáll a gyanú, hogy az eszközök bizonyos esetekben nem rendeltetésszerűen kerültek felhasználásra, a Titkárság eljárást kezdeményez a költségvetési felügyeletben illetékes tartományi igazgatási szervnél, az eszközök rendeltetésszerű és jogszerű felhasználásának ellenőrzése érdekében.

14. szakasz

 Jelen Szabályzat hatályba lépésével megszűnik a Vajdaság Autonóm Tartományban, az általános és középiskolás diákok nyelvi kompetenciájának fejlesztése területén megvalósuló programokat és projekteket finanszírozó és társfinanszírozó, a Vajdaság Autonóm Tartomány Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság forrásaiból származó költségvetési eszközök megítélésének szabályzata (VAT Hivatalos Lapja, 7/2018. szám).

15. szakasz

 Jelen Szabályzat a Vajdaság Autonóm Tartomány Hivatalos Lapjában való közzétételének napján lép hatályba, és megjelenik a Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság hivatalos weboldalán is.

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS**

 **NEMZETI KISEBBSÉGI-NEMZETI KÖZÖSSÉGI TITKÁRSÁG**

Szám: 128-451-496/2019-01

Újvidék, 2019. február 20.